**FITXA D’ACTIVITAT: Comiat de la vida**

|  |  |
| --- | --- |
| Nom de l’activitat | □ Joc d’interior □ Joc d’exterior □ Taller x Dinàmica □ Altres |
| Branca | Secció |
| Durada | 1 h |
| Nº participants | 22 |
| Espai | Un espai petit, acollidor, agradable… Envoltat d’arbres, si pot ser. |
| Material | * Espelmes * Olla * Encenedor o llumins * Papers * 22 bolígrafs * Extintor * Gibrell amb aigua |
| Resum de l’activitat | Els infants s’acomiadaran de la terra, que saben que la següent matinada abandonaran la vida. Se’ls donarà un espai per acomiadar allò que estan deixant enrere, mostrant les seves pors i inseguretats i treballant-les en col·lectiu.  Després faran la cloenda de la vida. |
| Objectius a assolir | * Reflexionar sobre el que volem fer al llarg de la vida. * Expressar les inseguretats d’allò que no podrem fer. * Descobrir que altres persones tenen inseguretats semblants a les nostres. |
| Continguts a treballar | * Espiritualitat * La mort * Els objectius al llarg de la vida. * Confiança en el col·lectiu. |
| Desenvolupament de l’activitat | L’activitat es realitza de nit, en un espai petit, acollidor, agradable… Envoltat d’arbres i en una zona humida, si pot ser. Per a cadascun dels participants hi haurà una espelma apagada, un full i un bolígraf, posats en semicercle. Per les caps també n’hi haurà, també dins del semicercle.  Al centre del semicercle hi haurà una olla o un altre espai on puguem cremar papers amb seguretat. Prop de l’olla també hi haurà espelmes. Durant tota l’activitat hi haurà un extintor a prop.  Els infants estaran fent temps lliure. D’un en un, els agafem i els portem cap a l’espai. Això ha de ser dinàmic. Allà, a mesura que vagin arribant, se’ls col·locarà en ordre en el semicercle i se’ls dirà:  “Benvolguda (Nom) a aquest espai de comiat. És el moment d’il·luminar el teu camí”.  Amb una espelma encesa han d’anar encenent les altres espelmes a mesura que vagin arribant.  Quan estiguin tots, se’ls explica que és el moment d’acomiadar-se del seu entorn. Per això, se’ls convida a escriure aquelles pors que tinguin d’abandonar aquest món. Aquestes pors no cal que les diguin en veu alta.  A mesura que vagin acabant d’escriure allò que ells considerin, s’hauran d’anar aixecant i, amb la seva espelma, cremar el paper, deixar-lo caure a l’olla perquè acabi de cremar.  Podran compartir allò que considerin amb el grup mentre cremen el paper.  Hi haurà un gibrell amb aigua a prop per si es cremen.  Quan hagin cremat el seu missatge, apaguen l’espelma. Tot això se’ls explica quan veiem que alguns ja han acabat.  Quan tots ho hagin fet, només quedaran les espelmes del mig. Llavors ens aixecarem i ens posarem per fer la cloenda.  La cloenda és la valoració del dia, que fem cada nit a Skues. Ens posem en rotllana i valorem el dia, primer infants i després caps.  Quan comencem la cloenda, però els direm que aquesta cloenda és especial. No és la cloenda del dia, sinó de la vida. Així, la valoració ha d’anar sobre tota la vida.  Quan acabem la cloenda van a dormir.  Durant tota l’activitat valorem el grau d’intensitat que tenim. No ens passem i podem saltar-nos parts o fer parts més intenses, en funció de com estigui el grup. |
| Avaluació de l’activitat | Quan la vam fer va ser un espai molt bonic i va sortir molt bé. Està bé haver creat l’ambient previ, posant-los en situació. No volem que la situació sigui traumàtica, sinó relaxant. Se’ls està donant l’oportunitat de veure qui han estat fins ara. |